Il-PN jilqa' r-riżultati tajbin fil-bejgħ tal-propjetà f'Lulju
Imtella' Awwissu 20, 2020 - Aġġornata 20 Ta' Awwissu, 2020 6:26pm Il-Partit Nazzjonalista laqa' b'sodisfazzjon l-istqarrija maħruġa mill-Assoċjazzjoni tal-Iżviluppaturi, l-MDA, li aċċennat għar-riżultati tajbin miksuba mill-bejgħ ta' propjetà f'Lulju. Fi stqarrija l-kelliema tal-Oppożizzjoni Kevin Cutajar u Toni Bezzina qalu li l-Partit Nazzjonalista qed jingħaqad mal-appell li għamlet l-MDA, biex il-Gvern jagħmel konsultazzjoni serja ma' dawk kollha involuti, kemm dawk fis-settur mediku u dawk fil-qasam ekonomiku, biex pajjiżna jkun jista' joħroġ mill-pandemija fl-iqsar żmien possibbli u l-industriji varji jerġgħu jiġu fuq saqajhom u l-impjiegi jkunu salvagwardjati.